102

Framkvæmdastjórn ESB hefur í b-lið 26. gr. b í UCITS, sbr. lið 10) í 1. gr. UCITS V, heimild til þess að setja framseldar gerðir sem lúta nánar að skilyrðum 3. mgr. 22. gr. UCITS. Reglugerð framkvæmdastjórnarinnar (ESB) 2016/438 gildir til fyllingar ákvæðum UCITS um vörsluaðila. Gert er ráð fyrir að nefnd reglugerð verði innleidd í íslenskan rétt með reglugerð ráðherra.

Um 48. gr. Ákvæðið innleiðir 7. mgr. 22. gr. UCITS, sbr. lið 4) í 1. gr. UCITS V og kveður á um að vörsluaðila sé óheimilt að hagnýta sér eignir verðbréfasjóðs, þ.e. selja, lána, veðsetja eða ráð- stafa þeim með öðrum hætti sér til hagsbóta. Sama gildir umþá aðila sem hafa fengið verkefni í tengslum við vörslu fyrir verðbréfasjóð útvistað til sín. Þetta merkir meðal annars að vörsluaðili getur ekki nýtt eignir sjóðsins, svo sem í tilviki verðbréfalána eða í endurhverfum verðbréfasamningum til eigin hagsbóta. Þá þarf að uppfylla ákveðin skilyrði til að heimilt sé að hagnýta eignirnar til hagsbóta fyrir sjóðinn sjálfan.

Um 49. gr. Ákvæðið innleiðir 22. gr. a í UCITS, sbr. lið 5) í 1. gr. UCITS V, og varðar útvistun verkefna vörsluaðila. 1. mgr. innleiðir 1. mgr. 22. gr. a UCITS, þar sem kveðið er á um þá meginreglu að vörsluaðila sé óheimilt að útvista verkefnum í tengslum við vörsluhlutverk sitt fyrir verðbréfa- sjóði. Ákvæðið felur þó í sér undantekningar á þeirri meginreglu. Í ákvæðinu er kveðið á um að heimilt sé að útvista verkefnum sem kveðið er á umí 46. gr. frumvarpsins. Þannig er óheim- ilt að útvista öðrum verkefnum vörsluaðila, svo sem vöktun á sjóðstreymi. Útvistun aukaþátta, svo sem rekstrar- eða tæknilegra þátta sem vörsluaðila ber að sinna í tengslum við vörsluverk- efni sín, er ekki háð takmörkunum samkvæmt ákvæðinu. 1. - 4. tölul. 1. mgr. innleiða 2. og 3. mgr. 22. gr. a UCITS en þar koma fram þau skilyrði sem þurfa að vera uppfyllt svo útvistun vörsluaðila á verkefnum skv. 46. gr. sé heimil. Í 3. tölul. eru gerðar kröfur til vörsluaðila hvað varðar val á þriðja aðila sem útvista á til. Með tilhlýðilegu eftirliti vörsluaðila skv. 3. tölul. er átt við reglubundnar úttektir og samtíma eftirlit. Í því skal meðal annars felast eftirlit með útvistuðum verkefnum og hvert sé fyrirkomulag útvistunaraðila við framkvæmd þessara verkefna. Í 22. lið aðfaraorða UCITS V kemur fram að útvistunaraðila sé heimilt að hafa sameiginlegan aðgreindan reikning fyrir marga verð- bréfa sjóði, svonefndan 'safnreikning'.

- 2. mgr. innleiðir 2. undirgrein 3. mgr. 22. gr. a UCITS og kveður á um skilyrði sem þurfa að vera uppfyllt í því tilviki sem löggjöf viðkomandi ríkis krefst staðbundinnar vörslu.

3. mgr. innleiðir 3. undirgrein 3. mgr. 22. gr. a UCITS. Útvistunaraðila er heimilt að keðju- útvista að uppfylltum sömu skilyrðum og sett eru fyrir útvistun vörsluaðila. Slík útvistun hefur ekki áhrif á ábyrgð vörsluaðila, sbr. 51. gr. Að fela stjórnanda uppgjörskerfa fyrir verðbréf vörslu eigna telst ekki útvistun á vörslu- starfsemi í skilningi ákvæðis þessa, sbr. tilskipun Evrópuþingsins og ráðsins 98/26/EB frá 19. maí 1998 um endanlegt uppgjör í greiðsluuppgjörskerfum og uppgjörskerfum fyrir verðbréf, eða að fela þjónustustarfsemi af sama toga stjórnanda uppgjörskerfa fyrir verðbréf í þriðja landi, sbr. 4. mgr. 22. gr. a UCITS. Framkvæmdastjórn ESB hefur í c - e-lið 26. gr. b í UCITS, sbr. lið 10) í 1. gr. UCITS V, heimild til þess að setja framseldar gerðir sem lúta meðal annars að skyldum útvistunaraðila skv. c-lið 2. mgr. 22. gr. a UCITS og skyldu til aðgreiningar skv. c-lið 3. mgr. 22. gr. a UCITS,